CELEX: 32021R0600
Language: lv
Date: 2021-04-07 00:00:00
Title: Komisijas Īstenošanas regula (ES) 2021/600 (2021. gada 7. aprīlis) par atsevišķu preču klasifikāciju kombinētajā nomenklatūrā

14.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 127/26
               
            
         KOMISIJAS ĪSTENOŠANAS REGULA (ES) 2021/600
         (2021. gada 7. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Muitas kodeksa komiteja nav sniegusi atzinumu tās priekšsēdētāja noteiktajā termiņā,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 7. aprīlī
            
               
                  Komisijas vārdā –
               
               Nodokļu politikas un muitas savienības ģenerāldirektorāta
               
                  ģenerāldirektors
               
               
                  Gerassimos THOMAS
               
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Volframa sakausējuma stieņi, kas satur vairāk nekā 94 masas % volframa un 1,5 masas % lantāna, ar garumu 150 mm un diametru 3 mm. Stieņus iegūst ne tikai ar aglomerāciju, tiem nav pārklājuma un serdeņa ar kušņu materiālu. Galos tie ir truli (t. i., bez asiem galiem), un tiem ir krāsas marķējums. Krāsas marķējums norāda sakausējuma elementu un volframa saturu. Stieņus iepako partijās.
                        Stieņi ir veidoti tā, lai tos varētu uzasināt un izmantot par metināšanas elektrodiem volframa metināšanai inertā gāzē (VIG). Šajā metināšanas procesā elektroda mērķis ir veidot loku starp elektrodu un apstrādājamo detaļu. Elektrods procesa laikā neizkūst; t. i., tas nav patērējams.
                     
                     
                        8101 99 10 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 3. piezīmi un 5.a) piezīmi, 74. nodaļas 1.d) piezīmi, 81. nodaļas 1. piezīmi par apakšpozīcijām un KN kodu 8101 , 8101 99  un 8101 99 10  aprakstu.
                        Lai stienim iegūtu to gala formu, kas vajadzīga, lai tas kļūtu par elektrodu, kas pienācīgi izmantojams VIG metināšanai, jāveic īpašs gala asināšanas process. Tāpēc, kad izstrādājumu uzrāda muitā, tam nav pozīcijas 8515  metināšanas mašīnām paredzēto metināšanas elektrodu objektīvo īpašību. Tāpēc klasificēšana pie pozīcijas 8515  metālu loka metināšanas mašīnu vai aparātu daļām nav iespējama.
                        Ņemot vērā izstrādājuma objektīvās īpašības un pazīmes, tas atbilst pozīcijas 8101  aprakstam, kura ietver volframu un tā izstrādājumus. (Sk. arī Harmonizētās sistēmas skaidrojumu par pozīciju 8101  pirmo rindkopu, kurā norādīts, ka šajā pozīcijā ietilpst volframs velmētu vai stieptu stieņu veidā. Minētais noteikums atbilst arī Harmonizētās sistēmas skaidrojumu par pozīciju 8311  pirmajai rindkopai, kurā teikts, ka parasto metālu elektrodi, kam nav pārklājuma vai serdeņa ar kušņu materiālu, ir izslēgti no pozīcijas 8311  un ir klasificējami attiecīgajās nodaļās pēc materiāla, no kā tie sastāv.)
                        Tāpēc izstrādājums ir klasificējams ar KN kodu 8101 99 10  pie volframa stieņiem, izņemot tikai ar saķepināšanu izgatavotus.